|  |
| --- |
| **Učestala pitanja i odgovori vezano za Otvoreni javni poziv za Program „Razvoj malog i srednjeg poduzetništva i obrta na područjima naseljenim pripadnicima nacionalnih manjina“ za 2023. godinu** |

*Molimo da prije slanja upita provjerite da li je na Vaše pitanje već ponuđen odgovor u priloženoj tablici koja će se po potrebi osvježavati dodatnim upitima i odgovorima.*

*Napominjemo da odgovori dopunjuju i pojašnjavaju dokumentaciju Otvorenog javnog poziva, međutim nadležno tijelo ne može dati prethodno mišljenje u svezi s prihvatljivošću Podnositelja prijave ili određenih aktivnosti i troškova bez uvida u kompletnu podnesenu prijavu i popratnu dokumentaciju te ne može prejudicirati ishod pojedinih faza postupka dodjele potpore.*

|  |  |  |
| --- | --- | --- |
|  | **PITANJE** | **ODGOVOR** |
| 1. | Prijavitelj se nalazi na prihvatljivom području naseljenom pripadnicima nacionalnih manjina no nije u većinskom privatnom vlasništvu osoba koje su pripadnici nacionalne manjine (više od 50%) ali zapošljava jednu osobu koja je pripadnik nacionalne manjine. Je li prijavitelj kao takav prihvatljiv? | Sukladno odredbama Programa, ukoliko poduzeće nije u većinskom privatnom vlasništvu osoba koje su pripadnici nacionalne manjine (više od 50%), prihvatljivi Korisnici su poduzetnici koji zapošljavaju osobe koje su pripadnici nacionalne manjine.  Nije definiran uvjet o minimalnom broju/postotku zaposlenih osoba koje su pripadnici nacionalne manjine kao uvjet prihvatljivosti te je dovoljan jedan zaposlenik pripadnik nacionalne manjine.  Međutim, ukoliko je udio zaposlenika osoba koje su pripadnici nacionalne manjine 50% i više od ukupnog broja zaposlenih, Podnositelj prijave ostvaruje dodatnih 10% bodova (na ukupni br. bodova) u pod-kriteriju doprinos pozitivnim mjerama u korist pripadnika nacionalnih manjina. |
| 2. | Temeljem objavljenog Otvorenog javni poziv za Program „Razvoj malog i srednjeg poduzetništva i obrta na područjima naseljenim pripadnicima nacionalnih manjina“ za 2023.g. da li se za nabavu nove opreme i strojeva trebaju prikupiti tri ponude ili je dovoljna jedna. | Sukladno točki 10. Programa „Razvoj malog i srednjeg poduzetništva i obrta na područjima naseljenim pripadnicima nacionalnih manjina“ za 2023. godinu, dovoljna je jedna ponuda/predračun za svaki pojedini trošak za koji se traže sredstva potpore, ne starije od 60 dana od dana podnošenja Prijave. |
| 3. | Ukoliko podnositelj prijave u trenutku objave javnog Poziva nije imao zaposlenog pripadnika nacionalne manjine, ali ima potrebu za zapošljavanjem te će zaposliti pripadnika nacionalne manjine prije podnošenja prijave na ovaj javni Poziv, hoće li to biti prihvatljivo, obzirom da će u trenutku podnošenja Prijave "imati zaposlenu osobu koja je pripadnik nacionalne manjine?  U Prijavnom obrascu za Program potrebno je navesti podatke o zaposlenicima. Navodimo li podatke o trenutnom stanju ili podatke koji se odnose na broj zaposlenih prema satima rada, a koji proizlazi iz GFI za 2022. (za trgovačka društva)?  U Prijavnom obrascu potrebno je u dijelu "Namjena bespovratnih sredstava navesti podatak u EUR bez PDV-a po 5 različitih vrsta aktivnosti. Odnosi li se podatak koji unosimo na iznos prihvatljivih troškova za pojedinu vrstu aktivnosti ili se podatak koji unosimo odnosi na iznos bespovratne potpore koju tražimo za pojedinu vrstu aktivnosti?  U točki 11.2. Bodovanje, navedeno je da će se, između ostalog, bodovati: "3. Izvozna aktivnost i 4. Broj zaposlenih". Da li se za trgovačka društva navedeni podaci uzimaju iz GFI za 2022. godinu?  Mogu li računi, uz popratne izvode s bankovnog žiro računa koji dokazuje plaćanje biti datirani od 1.1.2023., obzirom da je u Programu navedeno: "Prihvatljivi su troškovi nastali od 1. siječnja 2023. godine."? Odnosi li se tekst: "(ne starije od 60 dana od dana podnošenja Prijave)" samo na ponude/predračune/troškovnike za troškove za koje se traže sredstva potpore?  Temeljem kojeg podatka se dodjeljuju bodovi za broj zaposlenih za trgovačka društva - temeljem "broja zaposlenih prema satima rada" ili temeljem "prosjeka broja zaposlenih tijekom razdoblja", a što se utvrđuje temeljem "Referentne stranice" GFI za 2022.g.?  Na koji način se dokazuje da se radi o "ulaganju u ekološku proizvodnju"? Npr., ukoliko se ulaže u stroj ili opremu koja će umanjiti potrošnju el. energije te posljedično umanjiti i emisije CO2 u odnosu na postojeći način proizvodnje, može li se to smatrati "ulaganjem u ekološku proizvodnju"? Ukoliko je odgovor potvrdan, mora li prijavitelj raditi neki izračun kojim dokazuje smanjenje emisije CO2?  Je li potrebno u dokumentaciju prijave za trgovačka društva uvrstiti i GFI za 2022.g.? | Uvjet koji se odnosi na zapošljavanje osoba koje su pripadnici nacionalnih manjina smatra se ispunjenim ukoliko Podnositelj prijave u trenutku objave Programa ima zaposlenu minimalno jednu osobu koja je pripadnik nacionalne manjine.  U Prijavnom obrascu, u dijelu koji se odnosi na zaposlenike, potrebno je upisati podatke koji se odnose na trenutno stanje, tj. stanje u trenutku podnošenja Prijave.  U Prijavnom obrascu, u dijelu koji se odnosi na namjenu bespovratnih sredstava upisuje se iznos traženih sredstava za svaku pojedinu aktivnosti.  Vezano uz bodovanje izvozne aktivnosti, u obzir se uzimaju prihodi od prodaje u inozemstvu prema GFI za 2022. godinu. Vezano uz bodovanje broja zaposlenih, u obzir se uzimaju podaci pribavljeni službenim putem od Središnjeg registra osiguranika i Hrvatskog zavoda za mirovinsko osiguranje.  Prema odredbama Programa prihvatljivi za sufinanciranje su troškovi nastali od 1. siječnja 2023. godine, nastavno čemu mogu biti prihvatljivi i računi i popratni izvodi s bankovnog žiro računa za troškove nastale u predmetnom razdoblju, a ukoliko su troškovi sukladni odredbama Programa te podnesenoj Prijavi. Ukoliko se uz Prijavu prilažu preslike ponuda/predračuna/troškovnika za troškove za koje se traže sredstva potpore, iste ne smiju biti starije od 60 dana od dana podnošenja Prijave.  Vezano uz utvrđivanje i bodovanje broja zaposlenih, Ministarstvo službenim putem pribavlja podatke o zaposlenima od Središnjeg registra osiguranika, a isti se temelji na satima rada u 2022. godini.  Podnositelj prijave u Prijavnom obrascu detaljno navodi i opisuje provedbu aktivnosti, te je slobodan Prijavi priložiti dodatnu dokumentaciju koja potvrđuje navode ovisno o konkretnim aktivnostima, a s ciljem ostvarivanja dodatnih bodova. U interesu jednakog postupanja, Ministarstvo ne može dati prethodno mišljenje u svezi s prihvatljivošću Podnositelja prijave projekta ili određenih aktivnosti i troškova, te ne može prejudicirati ishod pojedinih faza postupka dodjele potpore.  Za Podnositelja prijave nije potrebno priložiti GFI za 2022. godinu jer Ministarstvo pribavlja isti uvidom u registre FINA-e. Međutim, u slučaju partnerskih i povezanih subjekata s Podnositeljem prijave izvan Republike Hrvatske, Prijavi je potrebno priložiti konsolidirano izvješće ili Godišnja financijska izvješća i druge jednako valjane dokumente za 2022. godinu iz kojih su razvidni podaci o broju zaposlenih, ukupnim prihodima i ukupnoj aktivi (potreban prijevod traženih podataka na hrvatski jezik). |
| 4. | Iz Programa je vidljivo da su isključeni oni kojima je pretežita djelatnost iz područja A-Poljoprivreda, šumarstvo i ribarstvo. Međutim, zanima me jesu li isključeni i oni kojima je glavna šira djelatnosti 49.41. Cestovni prijevoz robe, obzirom da se u bodovanju ne spominje ništa vezano za tu djelatnost. Shodno tome, zanima me da li je prihvatljiv prijavitelj kojemu je šifra glavne djelatnosti 49.41 Cestovni prijevoz robe. | Prijavitelji kojima je glavna djelatnost 49.41. Cestovni prijevoz robe nisu isključeni iz mogućnosti kandidiranja za potporu temeljem Programa „Razvoj malog i srednjeg poduzetništva i obrta na područjima naseljenim pripadnicima nacionalnih manjina“ za 2023. godinu. |
| 5. | Koji su uvjeti za kupnju imovine, da li imovina mora biti u potpunosti nova? Otac mi je vlasnik obrta i zanima ga kupnja kombi vozila. Da li to vozilo može biti rabljeno vozilo iz salona uz predočenje računa ili mora biti novo vozilo? | Točkom 8. Programa propisani su prihvatljivi i neprihvatljivi troškovi, pri čemu su kao neprihvatljivi troškovi navedeni nabava rabljene opreme i strojeva, te nabava/kupovina/najam osobnih, teretnih, dostavnih i radnih vozila. |
| 6. | Podnositelj ima sjedište u općini koja se nalazi na listi prihvatljivih jedinica lokalne samouprave za ovaj Poziv. Također imamo i zaposlenu jednu osobu romske nacionalnosti, međutim sa prebivalištem koje nije u istoj općini Petrijanec. Da li je podnositelj prihvatljiv za financiranje po ovom Pozivu ako zaposlenici nacionalne manjine nisu iz iste općine?  Prihvatljivi troškovi odnose se samo na razdoblje 2023. godine, odnosno da li moraju biti ugovoreni i plaćeni unutar razdoblja 1.1.-31.12. 2023. godine ili mogu biti naručeni u 2023. i plaćeni u 2024. godini? | Jedan od uvjeta za podnošenje prijave definiran točkom 7. Programa je sjedište podnositelja prijave na područjima jedinica lokalne samouprave koje ulaze u prve četiri skupine prema vrijednosti indeksa razvijenosti i s udjelom više od 5% u stanovništvu pripadnika nacionalnih manjina prema popisu stanovništva iz 2021. godine, pri čemu nije propisano da zaposlene osobe pripadnici nacionalne manjine trebaju imati prebivalište u istoj općini u kojoj je sjedište podnositelja prijave.  Nadalje, troškovi nastali u razdoblju od 1. siječnja 2023. godine mogu biti prihvatljivi neovisno o tome jesu li plaćeni u 2023. ili 2024. godini, ukoliko su sukladni odredbama Programa i aktivnostima navedenima u Prijavi. |
| 7. | U točki 11.2. Bodovanje navodi se sljedeće: "Za svaki pod-kriterij moguće je dodijeliti nula bodova ukoliko nisu ispunjeni uvjeti za ostvarivanje bodova. Bodovi će se dodjeljivati na osnovu predloženih ulaganja i opisanih aktivnosti projekta". Da li to znači da ukoliko Korisnik ne zadovoljava kriterij većinskog privatnog vlasništva osoba koje su pripadnici nacionalne manjine (više od 50%) i zapošljavanje osobe koje su pripadnici nacionalne manjine svejedno može aplicirati na Poziv ili ga se automatski eliminira? | Uvjet Programa koji se odnosi na većinsko privatno vlasništvo osoba koje su pripadnici nacionalne manjine, odnosno zapošljavanje osoba koje su pripadnici nacionalne manjine jedan je od osnovnih uvjeta za podnošenje prijave te se u slučaju neispunjavanja istog prijava odbacuje.  Bodovanju se pristupa isključivo za prijave koje ispunjavaju administrativne uvjete i uvjete prihvatljivosti definirane Programom. |
| 8. | Da li je prihvatljiva djelatnost u skupini NKD F – Građevinarstvo? Pozivom su navedeni svi MSP osim u djelatnostima primarne poljoprivrede, ali u tablici bodovanja pod točkom 2. Djelatnosti nije nigdje navedeno područje F, da li se samo ne boduje ili nije niti prihvatljivo? | Prijavitelji kojima je djelatnost NKD F - Građevinarstvo nisu isključeni iz mogućnosti kandidiranja za potporu temeljem Programa.  U slučaju ispunjavanja administrativnih uvjeta i uvjeta prihvatljivosti Programa, navedena djelatnosti može se bodovati prema tablici bodovanja 2. Djelatnosti, b) trgovina i usluge. |
| 9. | Prijavitelj ima obrt te se bavi popravkom automobila. Trenutno je sjedište obrta u iznajmljenom prostoru. On sada trenutno je u izgradnji novog prostora kojeg je on vlasnik, znači radi svoju automehaničarsku radionu koja će mu biti u sklopu obiteljske kuće. Moje pitanje je da li su prihvatljivi troškovi uređenje njegove nove radione kao što su stolarija, instalacije, opremanje ureda i slično makar je trenutno sjedište njegovog obrta na drugoj adresi. | Programom je kao prihvatljiv trošak definirano poboljšanje i prilagodba poslovnog prostora za obavljanje poslovne djelatnosti ukoliko je podnositelj prijave vlasnik prostora ili suvlasnik s udjelom najmanje 50%, pri čemu nije definirano da u predmetnom prostoru mora biti registrirano sjedište podnositelja prijave, ali u prijavi je nužno pružiti nedvosmislene, realne i jasne prikaze obavljanja aktivnosti i poslovne djelatnosti podnositelja prijave u predmetnom prostoru.  Srećemo pozornost na odredbu Programa sukladno kojoj je nužno da podnositelj prijave ima sjedište na područjima jedinica lokalne samouprave koje ulaze u prve četiri skupine prema vrijednosti indeksa razvijenosti i s udjelom više od 5% u stanovništvu pripadnika nacionalnih manjina prema popisu stanovništva iz 2021. godine, o čem je potrebno voditi računa i u slučaju promjene sjedišta podnositelja prijave odnosno korisnika potpore.  Ujedno, u interesu jednakog postupanja, Ministarstvo ne može dati prethodno mišljenje u svezi s prihvatljivošću podnositelja prijave projekta ili određenih aktivnosti i troškova bez uvida u kompletnu podnesenu prijavu i popratnu dokumentaciju te ne može prejudicirati ishod pojedinih faza postupka dodjele potpore. |
| 10. | Zanima me da li je Program samo za one vec registrirane ili mozemo podnjeti zahtjev i mi koji planiramo nesto pokrenuti? | Točkom 7. Programa definirani uvjeti za podnošenje prijave, pri čemu je jedan od uvjeta da je podnositelj prijave mikro, malo ili srednje poduzeće (isključivo obrtnici, trgovačka društva i zadruge) registrirano najmanje 1 godinu prije dana objave Otvorenog javnog poziva za Program. |
| 11. | Koliko dugo osoba koja je pripadnik nacionalne manjine mora biti zaposlena u poslovnom subjektu i postoji li najraniji datum od kojeg mora biti prijavljen u poslovnom subjektu? Mora li osoba koja je pripadnik nacionalne manjine zaposlena u poslovnom subjektu biti prijavljena na puno radno vrijeme ili može biti zaposlena i u nepunom radnom vremenu? Mora li i koliko dugo osoba koja je pripadnik nacionalne manjine biti zaposlena u poslovnom subjektu ukoliko se odobre sredstva, tj. potpiše Ugovor s Ministarstvom? | U svrhu ispunjenja uvjeta Programa koji se odnosi na zapošljavanje osoba pripadnika nacionalnih manjina, uvjet se smatra ispunjenim ukoliko podnositelj prijave u trenutku objave Programa, 29. prosinca 2023. godine, ima zaposlenu minimalno jednu osobu koja je pripadnik nacionalne manjine.  Programom nije definirana vrsta radnog odnosa niti trajanje istog po dodjeli potpore, kao niti razdoblje u kojem je osoba bila zaposlena kod podnositelja prije objave Programa.  Međutim, ukoliko se utvrdi umjetno stvaranje uvjeta propisanih Pozivom u svrhu ostvarivanja potpore, prijava neće biti prihvatljiva, odnosno Ministarstvo može zatražiti povrat sredstava od Korisnika kod kojeg se naknadnom provjerom utvrdi drugačije stanje u odnosu na ono koje je bilo osnova za odobrenje sredstava. |
| 12. | Odnosi li se broj zaposlenih koji je jedan od uvjeta za 2022. godinu ili 2023. godinu? | Vezano uz uvjet prosječno jedne zaposlene osobe u prethodnoj poslovnoj godini, isti se odnosi na prosječan broj zaposlenih temeljm sati rada u 2022. godini, osim subjekata osnovanih u 2022. godini koji mogu imati prosječno manje od 1 zaposlenog (između 0 i 1 zaposlenih). |
| 13. | Za vlasnike koji zapošljavaju pripadnike nacionalnih manjina, postoji li uvjet broja radnika, npr. više od 50% ili je dovoljan jedan radnik?  Za potpore jesu li dovoljne ponude, a kasnije se dokazuje namjensko korištenje kroz izvode i račune? Odnosno pitanje je trebaju li poduzetnici prije prijave već sve utrošiti pa tražiti refundaciju? | Nije definiran uvjet o minimalnom broju/postotku zaposlenih osoba koje su pripadnici nacionalne manjine kao uvjet prihvatljivosti te je dovoljan jedan zaposlenik pripadnik nacionalne manjine.  Prijavi je dovoljno priložiti samo ponude (ne starije od 60 dana od dana podnošenja Prijave) za troškove za koje se traže sredstva potpore. U tom slučaju, Korisnik prilikom pravdanja namjenskog utroška sredstava te dostave popunjenog obrasca Izvještaja o korištenju sredstava, istom prilaže i račune i izvode s bankovnog žiro računa kojima se dokazuje izvršeno plaćanje. |
| 14. | Da li su prihvatljivi korisnici koji su tek zaposlili pripadnika nacionalne manjine (prije objave poziva ili prije predaje dokumentacije – slanje na adresu)?  Koliko dugo pripadnici nacionalne manjine, ukoliko se prođe na pozivu, trebaju biti zaposleni kod Korisnika? | Prihvatljivi su podnositelji prijave koji u trenutku objave Programa, 29. prosinca 2023. godine, imaju zaposlenu minimalno jednu osobu koja je pripadnik nacionalne manjine.  Programom nije definirano trajanje radnog odnosa po dodjeli potpore, međutim, ukoliko se naknadnom provjerom, posebice prilikom kontrole namjenskog utroška sredstava te obilaska na terenu, utvrdi umjetno stvaranje uvjeta propisanih Pozivom u svrhu ostvarivanja potpore, Ministarstvo može zatražiti povrat sredstava. |
| 15. | Da li je vlasnik obrta koji nije pripadnik nacionalne manjine, a koji zapošljava ukupno 10 zaposlenika od kojih je 1 zaposlenik pripadnik nacionalne manjine prihvatljiv prijavitelj? | Sukladno odredbama Programa, ukoliko poduzeće nije u većinskom privatnom vlasništvu osoba koje su pripadnici nacionalne manjine (više od 50%), prihvatljivi Korisnici su poduzetnici koji zapošljavaju osobe koje su pripadnici nacionalne manjine.  Nije definiran uvjet o minimalnom broju/postotku zaposlenih osoba koje su pripadnici nacionalne manjine kao uvjet prihvatljivosti te je dovoljan jedan zaposlenik pripadnik nacionalne manjine. |
|  | Koliko dugo obrt mora imati sjedište na području koje se zahtjeva i dali se ta sredstva mogu utrošiti za kupnju radnog stroja (bagera)? Građevinski obrt je otvoren 2006., sjedište je bilo 12 godina u Đulovcu, ali je unazad par godina u Daruvaru i sada bi ovih dana sjedište ponovno vratili u Đulovac pa nas zanima dali se onda možemo javiti na natječaj. | Prihvatljivi podnositelji prijave u trenutku objave Programa, 29. prosinca 2023. godine, imaju sjedište na područjima jedinica lokalne samouprave koje ulaze u prve četiri skupine prema vrijednosti indeksa razvijenosti i s udjelom više od 5% u stanovništvu pripadnika nacionalnih manjina prema popisu stanovništva iz 2021. godine.  Ujedno napominjemo da Ministarstvo ne može dati prethodno mišljenje u svezi s prihvatljivošću Podnositelja prijave ili određenih aktivnosti i konkretnih troškova bez uvida u kompletnu podnesenu prijavu i popratnu dokumentaciju te ne može prejudicirati ishod pojedinih faza postupka dodjele potpore. |
| 16. | Da li je prihvatljiva korisnica kojim ima dvojno državljanstvo ( Hrvatsko i Slovensko ), a na  e- građanin se vodi kao Hrvatica i vlasnica je tvrtke u Hrvatskoj. Kako se dokazuje pripadnost nacionalnoj manjini u tom slučaju?  Kada se vrši isplata odobrenih sredstava, da li nakon vraćanja potpisanih ugovora i dostave zadužnice ili nakon realizacije ulaganja. | Pripadnost nacionalnoj manjini se sukladno točki 10., podtočkama 10.1. i 10.2. dokazuje isključivo elektroničkim zapisom iz Registra birača ili potvrdom nadležnog Matičnog ureda o pripadnosti nacionalnoj manjini iz koje je vidljv podatak o narodnosti.  Isplata sredstava se vrši nakon zaprimanja potpisanog Ugovora o dodjeli bespovratne potpore te ovjerene (solemnizirane) bjanko zadužnice. |
| 17. | Privatni centar za pomoć u kući registriran je pravni oblik ustanova te je upisan u sudski registar i podnosi financijska izvješća kao i trgovačko društvo. Je li naveden subjekt prihvatljiv kao prijavitelj na javni poziv? | Sukladno točki 4. Programa, prihvatljivi podnositelji su isključivo obrti, trgovačka društva i zadruge. |
| 18. | Tvrtka je zainteresirana za prijavu na natječaj, iz prihvatljive je općine, ali vlasnik nije nacionalna manjina. Zanima ih računaju li se strani radnici kao radnici nacionalnih manjina? | Sukladno odredbama Programa prihvatljivi podnositelji su poduzetnici koji su u većinskom privatnom vlasništvu osoba koje su pripadnici nacionalne manjine (više od 50%) i/ili zapošljavaju osobe koje su pripadnici nacionalne manjine.  Ustavni zakon o pravima nacionalnih manjina („Narodne novine“, br. 155/02, 47/10, 80/10, 93/11 i 93/11) odredbom članka 5. definira da je nacionalna manjina skupina hrvatskih državljana čiji pripadnici su tradicionalno nastanjeni na teritoriju Republike Hrvatske, a njeni članovi imaju etnička, jezična, kulturna i/ili vjerska obilježja različita od drugih građana i vodi ih želja za očuvanjem tih obilježja. Temeljem navedenog proizlazi da osoba koja nije hrvatski državljanin ne smatra se pripadnikom nacionalne manjine već strancem. |
| 19. | Direktorica ima poslovni prostor u privatnom vlasništvu za koji postoji dugogodišnji Ugovor o najmu sa tvrtkom, odnosno prijaviteljem.  Direktorica ima darovni Ugovor iz kojeg je vidljivo vlasništvo nad predmetnim poslovnim prostorom. Zgrada u kojoj se nalazi predmetni poslovni prostor je u postupku etažiranja. S obzirom na navedeno, prijavitelju se ne može izdati e-izvadak iz Pregleda zemljišnih knjiga.  Na koji način s obzirom na navedeno dokazati vlasništvo nad poslovnim prostorom koji je predmet prijave, a koji je u postupku etažiranja zbog čega se ne može izdati e-izvadak i Pregleda zemljišnih knjiga? | U navedenom slučaju predlažemo da uz Prijavu dostavite darovni Ugovor te dodatni dokument kojim se dokazuje legalnost zgrade i vlasnišvo (primjerice Izvadak iz knjige položenih ugovora, dokaz o legalnosti zgrade, rješenje o izvedenom stanju, katastarski izvadak ili sličan akt).  Ujedno napominjemo da ne možemo dati prethodno mišljenje u svezi s prihvatljivošću Podnositelja prijave ili određenih aktivnosti i konkretnih troškova bez uvida u kompletnu podnesenu prijavu i popratnu dokumentaciju te ne može prejudicirati ishod pojedinih faza postupka dodjele potpore. |
| 20. | Da li je kupovina računala opravdani trošak? Naime planiram nabavu programa za strojni vez, i bilo bi mi potrebno i računalo. | Prihvatljivi troškovi propisani u točkom 8. Programa, a Ministarstvo ne može dati prethodno mišljenje u svezi s prihvatljivošću Podnositelja prijave ili određenih aktivnosti i konkretnih troškova bez uvida u kompletnu podnesenu prijavu i popratnu dokumentaciju te ne može prejudicirati ishod pojedinih faza postupka dodjele potpore. |
| 21. | Podnositelj prijave mora biti vlasnik ili suvlasnik s udjelom najmanje 50% ili u dugoročnom najmu prostora (5 godina ili više). Znači li to da ima ugovor o najmu koji vrijedi više od 5 godina ili da je fizički u najmu već sada 5 godina? Prijaviteljica planira nabavljati opremu za uređenje frizerskog salona. Je li to prihvatljivo? Što se tiče najma, u najmu je oko 2 godine koliko i posluje. Mora li za kupovinu opreme biti u dugoročnom najmu? | Troškovi koji se odnose na poboljšanje i prilagodbu poslovnog prostora za obavljanje poslovne djelatnosti mogu biti prihvatljivi ukoliko je iz Ugovora o najmu prostora vidljivo da je isti sklopljen na razdoblje od 5 ili više godina, pri čemu je prijavi potrebno priložiti i pripadajući izvadak iz zemljišne knjige/e-izvadak iz Pregleda zemljišnih knjiga iz kojeg je moguće utvrditi vlasništvo najmodavca nad nekretninom. Ujedno napominjemo da Ugovor o najmu mora biti ovjeren ili iz istog mora biti vidljivo da je predan Poreznoj upravi. |
| 22. | U popisu potrebne dokumentacije za obrtnike napisano je da se dokaz o vlasništvu nekretnine dostavlja samo za aktivnost "prilagodba, uređenje i poboljšanje poslovnog i proizvodnog prostora", dok je u obrascu za administrativnu provjeru, navedeno da su svi dužni dostaviti taj dokaz. Zanima me što je ispravno i također me zanima točka 11. u tom obrascu o partnerskim i povezanim subjektima, zašto piše da su dužni svi dostaviti? Ja namjeravam tražiti sredstva za kupovinu strojeva, imam obrt kao pružatelj usluga te nemam poslovni prostor u kojem radim. | Sukladno točki 10., podtočki 10.1. Programa dokaze iz kojih proizlazi vlasništvo nad nekretninom/poslovnim prostorom (ispis e-izvatka iz Pregleda zemljišnih knjiga, ne stariji od 15 dana od dana podnošenja Prijave), odnosno presliku ovjerenog Ugovora o dugoročnom najmu (5 godina ili više) s pripadajućim izvatkom iz zemljišne knjige/e-izvatkom iz Pregleda zemljišnih knjiga iz kojeg je moguće utvrditi vlasništvo najmodavca nad nekretninom, dužni su dostaviti isključivo oni podnositelji koji kandidiraju za sredstava po namjeni „prilagodba, uređenje i poboljšanje poslovnog i proizvodnog prostora“, pri čemu predmetni dokaz dostavljaju svi oni podnositelji za koje je to primjenjivo, a neovisno o kategoriji poduzeća (obrti, trgovačka društva i zadruge).  Isto je primjenjivo i na dokumentaciju za podnositelje koji imaju partnerske i/ili povezane subjekte.  Obrtnici koji u Prijavnom obrascu ne iskažu troškove za prilagodbu, uređenje i poboljšanje poslovnog i proizvodnog pogona te nemaju partnerske i/ili povezane subjekte, prijavi ne trebaju priložiti dokumentaciju propisanu točkom 10., podtočkom 10.1., brojem 8) i 9) Programa. |
| 23. | Ako na potvrdi iz HZMO o broju zaposlenih (samozaposleni obrtnik) ima naveden broj 1 je li on prihvatljiv prijavitelj? Sa sobom prema zakonskim odredbama ne potpisuje Ugovor o radu, ne predaje JOPPD, a prijavljen je na HZMO i HZZO i plaća si doprinose u tom slučaju udovoljava li on uvjetima prihvatljivog prijavitelja? | U smislu odredbi Programa, vlasnik obrta se prihvaća kao zaposlena osoba. |
| 24. | Molimo vas za pojašnjenje oko popunjavanja podataka za obrazac Skupna izjava. Da li podnositelj prijave treba popunjavati podatke Podaci o povezanim subjektima s podnositeljem prijave (točke 1, 1.1., 2.,2.1.) - ako nema povezanih subjekata? Ili samo ostavi sve prazno? | Ukoliko podnositelj nema povezanih subjekata ne treba popunjavati dijelove Skupne izjave koji se odnose na isto.  Međutim, svi podnositelji su dužni u Skupnu izjavu upisati podatke koji se odnose na vlasničku strukturu podnositelja prijave. |
| 25. | Da li je prihvatljiv podnositelj koji je već ranije ostvario potporu od Ministarstva gospodarstva u 2022. godini, opravdao namjensko trošenje odobrenih sredstava u 2023. godini, ostvario pravo na dodjelu sredstava na regionalnoj razini, sredstva županije u 2023. godini ?  Da li je prihvatljiv podnositelj koji je upisan u upisnik poljoprivrednih gospodarstava te za potrebe održavanja voćnjaka namjerava izvršiti nabavu traktora ili traktora s odgovarajućim priključkom?  Da li je prihvatljiva aktivnost nabava terenskog vozila? | Prethodno ostvarena potpora Ministarstva gospodarstva i održivog razvoja nije prepreka za kandidiranje za potporu u sklopu Programa „Razvoj malog i srednjeg poduzetništva i obrta na područjima naseljenim pripadnicima nacionalnih manjina“ za 2023. godinu ukoliko su ispunjeni svi uvjeti definirani točkom 7. Programa, među kojima i uvjet da podnositelj do dana objave Otvorenog javnog poziva za ovaj Program ima u cijelosti opravdane i namjenski iskorištene potpore male vrijednosti prethodno dodijeljene od strane Ministarstva.  Nadalje, u sklopu Skupne izjave podnositelj izjavljuje da nije za istu namjenu i za iste aktivnosti dobio sredstva iz drugih programa u okviru nacionalnog proračuna i drugih javnih izvora, javnih fondova Europske unije i izvan Europske unije.  Podnositelji kojima je pretežita djelatnost prema Odluci o Nacionalnoj klasifikaciji djelatnosti NKD 2007. (“Narodne novine”, br. 58/07 i 72/07) iz Područja A–Poljoprivreda, šumarstvo i ribarstvo nisu prihvatljivi, niti se mogu sufinancirati troškovi koji se odnose na primarnu poljoprivrednu proizvodnju.  Ujedno, sukladno točki 8. Programa nabavka osobnih, teretnih, dostavnih i radnih vozila predstavlja neprihvatljiv trošak. |
| 26. | Vlasnica sam 12 godina obrta frizerskog salona i paušalac sam. Da li je moguće otvoriti ugostiteljstvo (kafić) s prijavom na ovaj javni poziv, ili moram najmanje godinu dana imati radnog iskustva u ugostiteljstvu? | Sukladno odredbama Programa, prihvatljivi Podnositelji prijave po ovom Programu su obrtnici, trgovačka društva i zadruge registrirani najmanje 1 godinu prije dana objave Otvorenog javnog poziva (29.12.2023. godine). Ostali uvjeti za podnošenje prijave definirani su točkom 7. Programa.  Ujedno napominjemo kako je u slučaju ispunjavanja administrativnih uvjeta i uvjeta prihvatljivosti potporu moguće dodijeliti isključivo za namjene/troškove povezane s poslovnom djelatnošću podnositelja, a sukladno točki 8. Programa. |
| 27. | Je li domaća radinost prihvatljiv organizacijski oblik za prijavu na Poziv?  Obrt ima sjedište i poslovni prostor na kućnoj adresi te je vlasništvo podijeljeno 1/3 između ukućana. Morali li vlasnik obrta u slučaju ulaganja u poboljšanje poslovnog prostora sklopiti ugovor o najmu s ukućanima?  U uvjetima za podnošenje prijave navedeno je kako su prihvatljivi podnositelji „registrirani najmanje 1 godinu prije dana objave Otvorenog javnog poziva za ovaj Program“.  Podnositelj je imao obrt dugi niz godina, a u lipnju 2023. godine je otvorio trgovačko društvo (d.o.o.). Obrt je zatvoren 31.12.2023., a istog dana je između obrta i trgovačkog društva sklopljen Ugovor o prijenosu gospodarske cjeline kojim je sva imovina s obrta prenesena na trgovačko društvo. Je li u tom slučaju trgovačko društvo koje je osnovanu u lipnju 2023. prihvatljiv prijavitelj s obzirom da stjecatelj (d.o.o.) postaje pravni slijednik prenositelja (obrt). Vlasnik obrta je sada isti vlasnik trgovačkog društva. | Kao što je navedeno u točki 4. Programa, prihvatljivi korisnici bespovratnih sredstava su isključivo obrti, trgovačka društva i zadruge.  U slučaju iskazivanja troškova koji se odnose na prilagodbu, uređenje i poboljšanje poslovnog prostora, prijavi je potrebno priložiti dokaz iz kojeg proizlazi vlasništvo ili suvlasništvo s udjelom najmanje 50% nad nekretninom/poslovnim prostorom (ispis e-izvatka iz Pregleda zemljišnih knjiga, ne starije od 15 dana od dana podnošenja Prijave), odnosno presliku ugovora o dugoročnom najmu/zakupu (5 godina ili više) s pripadajućim izvatkom iz zemljišne knjige/e-izvatkom iz Pregleda zemljišnih knjiga iz kojeg je moguće utvrditi vlasništvo najmodavca/zakupodavca nad nekretninom. Napominjemo kako ugovor o najmu/zakupu poslovnog prostora mora biti ovjeren ili iz istog mora biti vidljivo da je predan Poreznoj upravi.  Nadalje, uvažavajući uvjet iz točke 7. Programa kojim je definirano da poslovni subjekt treba biti registriran najmanje 1 godinu prije dana objave Otvorenog javnog poziva za ovaj Program, poduzeće osnovano u lipnju 2023. godine nije prihvatljiv podnositelj. |
| 28. | Da li i zaposlenici moraju izvaditi potvrde iz Registra birača? | Sukladno odredbama Programa „Razvoj malog i srednjeg poduzetništva i obrta na područjima naseljenim pripadnicima nacionalnih manjina“ za 2023. godinu elektronički zapis iz Registra birača prilaže se prijavi samo za većinskog vlasnika pripadnika nacionalne manjine i za zaposlenike pripadnike nacionalne manjine, a s ciljem dokazivanja ispunjavanja uvjeta Programa. |
| 29. | Grad Pakrac svake godine raspisuje Program poticanja zapošljavanja i razvoja poduzetništva na području Grada Pakraca putem kojeg dodjeluje potpore obrtnicima i poduzetnicima. Iznos ostvarene potpore koju dodjeljuje Grad Pakrac po pojedinom korisniku predstavlja potporu male vrijednosti (de minimis) koju ostvaruje poduzetnik. Da li se potpore putem ovog Programa Grada Pakraca smatraju sredstvima iz drugih javnih izvora, sukladno gore navedenoj točki 4., odnosno znači li to da primjerice poduzetnik koji je ostvario sufinanciranje za određenu aktivnost (npr. nabava radnog stroja) putem potpore Programa Grada Pakraca ne može tu aktivnost prijaviti na ovaj Program PPNM 2023.? | Sukladno odredbama Programa neprihvatljivo je financiranje istog troška/namjene za koji je prethodno ostvarena potpora iz drugog programa/poziva u okviru nacionalnog proračuna i drugih javnih izvora, javnih fondova Europske unije i izvan Europske unije. |
| 30. | Nastavno na otvoreni natječaj mogu li ponude biti iz Bosne i Hercegovine ili Srbije, odnosno iz zemalja koje nisu članice Europske Unije? | Ponude iz Bosne i Hercegovine ili Srbije mogu biti prihvatljive.  Napominjemo kako carinske, uvozne pristojbe, troškovi transporta i dostave ili bilo koje druge naknade (bankovne naknade, tečajne razlike i sl.) nisu prihvatljivi troškovi. |
| 31. | Vlasnik XY obrta želi izvršiti uređenje i poboljšanje poslovnog i proizvodnog prostora koji je u potpunosti njegovo vlasništvo, a koji se odnosi na izolacijske i fasaderske radove, te pokrivanje krova limom. Osim toga, planirano je i betoniranje prilaza ispred poslovnog prostora. Smatra li se to prihvatljivim troškovima u okviru Programa? | Prihvatljivi troškovi koji se odnose na poboljšanje i prilagodbu poslovnog prostora odnose se na unutarnje radove, uređenje i opremanje prostora.  Kao što je navedeno u točki 8. Programa, vanjski građevinski radovi (iskop, asfaltiranje, betoniranje, fasada, krovište, komunalna infrastruktura i slično) su neprihvatljivi troškovi. |
| 32. | Korisnik je trgovačko društvo upisan u sudski registar sa primarnom djelatnosti "Građenje", da li je korisniku prihvatljiv trošak nabave Građevinske oplate (oplata za šalovanje) u svrhu obavljanja djelatnosti niskogradnje kojim bi ispunio kriterij A ulaganje u svrhu unaprjeđenja proizvodnje i/ili razvoja novih proizvoda/usluga.  Jesu li prihvatljivi troškovi angažiranja vanjskog suradnika-konzultanta u svrhu prijave na poziv?  Ako je Korisnik ostvario prava od Šibensko kninske županije za određeni stroj u iznosu od 1.500,00eura, a navedeni stroj korisnik je platio ukupno 28.000,00 eura za uvođenje i pružanje nove usluge, molimo Vas odgovor da li je takav stroj prihvatljiv za financiranje kroz ovaj poziv? | Građevinske oplate (oplate za šalovanje) mogu biti prihvatljiv trošak, a ovisno o djelatnosti podnositelja, aktivnosti opisanih u Prijavnom obrascu te cjelokupnoj podnesenoj prijavi.  Troškovi angažiranja vanjskog suradnika-konzultanta u svrhu prijave na Poziv nisu propisani kao prihvatljivi.  Nadalje, podnositelji prijave su prihvatljivi ukoliko za istu namjenu i za iste aktivnosti nisu dobili bespovratna sredstva male vrijednosti iz drugih programa u okviru nacionalnog proračuna i drugih javnih izvora, javnih fondova Europske unije i izvan Europske unije. Slijedom navedenog uvjeta, financiranje računa koji je već djelomično financiran potporom po drugoj mjeri nije prihvatljivo. |
| 33. | Molimo informaciju da li je u vezi navedene prihvatljive aktivnosti, točka 8. 2) poboljšanje i prilagodba poslovnog prostora za obavljanje poslovne djelatnosti, prihvatljivo izvođenje radova koji se odnose na gletanje, bojanje, spuštanje stropa, postavljanje nove rasvjete, nabava nove stolarije te uredskog namještaja? Napominjemo da je potencijalni podnositelj vlasnik poslovnog prostora. | Prihvatljivi troškovi vezano uz poboljšanje i prilagodbu poslovnog prostora odnose se na unutarnje radove, uređenje i opremanje prostora. |
| 34. | Molim informaciju je li nabava prikolice (priključnog vozila), namijenjene za prijevoz automobila prihvatljiv trošak? | Kao što je navedeno u točki 8. Programa „Razvoj malog i srednjeg poduzetništva i obrta na područjima naseljenim pripadnicima nacionalnih manjina“, pod brojem 7) u dijelu koji se odnosi na neprihvatljive troškove, sva vozila su neprihvatljiva za financiranje sredstvima ovog Programa, uključujući i priključna vozila. |
| 35. | Imam jedno pitanje vezano za otvoreni javni poziv za program "Razvoj malog i srednjeg poduzetništva i obrta na područjima naseljenim pripadnicima nacionalnih manjina" za 2023. godinu.  Moja radionica nalazi se u stogodišnjem parnom mlinu (foto) i drveni prozori su potpuno truli (foto). Da li zamjena prozora spada u prihvatljive troškove? | Navedeno može biti prihvatljivo, a ovisno o djelatnosti podnositelja, aktivnosti opisanih u Prijavnom obrascu te cjelokupnoj podnesenoj prijavi i popratnoj dokumentaciji.  Skrećemo pozornost da bez uvida u kompletnu podnesenu prijavu i popratnu dokumentaciju ne možemo dati prethodno mišljenje u svezi s prihvatljivošću podnositelja prijave ili određenih aktivnosti i konkretnih troškova te ne možemo prejudicirati ishod pojedinih faza postupka dodjele potpore. |
| 36. | U slučaju da je prijavitelj po istom Programu, ali za 2022. godinu, ostvario potporu nabavio određenu opremu (npr. 200 setova građevinskih skela), je li dozvoljeno da po Programu za 2023. opet prijavljuje istu vrstu robe (npr. opet građevinske skele, sada npr. 250 setova, tako da ukupno na kraju ima 450 setova nabavljenih skela), ili je dozvoljeno prijaviti drugu opremu osim one vrste opreme za koju su sredstva potpore ostvarena 2022. godine po predmetnom Programu. Gleda li se ovdje vrsta opreme ili samo oprema koja je nabavljena sredstvima potpore za 2022. godinu ( i koja je, naravno, opravdana traženim izvješćem)? | Sredstva nije moguće ostvariti za konkretne troškove koji su prethodno sufinancirani potporom male vrijednosti iz drugih programa u okviru nacionalnog proračuna i drugih javnih izvora, javnih fondova Europske unije i izvan Europske unije ili kroz neki od programa Ministarstva gospodarstva i održivog razvoja.  Nastavno tome, nabavka dodatne opreme, ukoliko predstavlja novu aktivnost, može biti sufinancirana, a ovisno o djelatnosti podnositelja, aktivnosti opisanih u Prijavnom obrascu te cjelokupnoj podnesenoj prijavi i popratnoj dokumentaciji. |
| 37. | Zanima nas odredba, „osim djelatnosti A. Poljoprivreda i šumarstvo“, je li to znači da oni uopće ne mogu bez obzira imali pripadnike nacionalnih manjina, ili osim znači da se na njih ne odnosi odredba da imaju nacionalne manjine zaposlene pa mogu i svi drugi? | Sukladno odredbama Programa, svi oni podnositelji koji obavljaju djelatnosti iz Područja A – Poljoprivreda, šumarstvo i ribarstvo nisu prihvatljivi za dodjelu potpore. |
| 38. | Je li prihvatljivo da iznos ponude bude viši od 14.000,00 eura, s tim da korisnik plaća ostatak. | Navedeno je prihvatljivo. |
| 39. | Priznajete li ugovor o zakupu poslovnog prostora na neodređeno kao prihvatljiv ili mora biti sklopljen na 5 ili više godina? | Ugovor o zakupu poslovnog prostora sklopljen na neodređeno vrijeme može biti prihvatljiv, a ovisno o djelatnosti podnositelja, aktivnosti opisanih u Prijavnom obrascu te cjelokupnoj podnesenoj prijavi i popratnoj dokumentaciji.  Skrećemo pozornost da bez uvida u kompletnu podnesenu prijavu i popratnu dokumentaciju ne možemo dati prethodno mišljenje u svezi s prihvatljivošću podnositelja prijave ili određenih aktivnosti i konkretnih troškova te ne možemo prejudicirati ishod pojedinih faza postupka dodjele potpore. |
| 40. | Pozivom su definirane skupine namjene bespovratnih sredstava. Skupina A odnosi se na 1. ulaganje u svrhu unaprjeđenja proizvodnje i/ili razvoja novih proizvoda/usluga i 2. prilagodba, uređenje i poboljšanje poslovnog i proizvodnog prostora. U koju skupinu bi pripadala nabava uredskih stolica i polica (police predstavljaju jednu cjelinu odnosno konstrukciju koja se ne postavlja na zid, tj. riječ je o ormaru s otvorima/policama)? Naime, navedeno ne predstavlja radove kojima bi se prilagodio, uredio i poboljšao poslovni prostor, tj. navedena oprema nije fiksna, tj. može li se navedeno klasificirati kao oprema te svrstati u skupinu 1. ulaganje u svrhu unaprjeđenja usluga (knjigovodstvene usluge) ili se mora uvrstiti u skupinu 2? | Navedeno pripada u Skupinu A, Prilagodba, uređenje i poboljšanje poslovnog i proizvodnog prostora. |
| 41. | U Programu "Razvoj malog i srednjeg poduzetništva i obrta na područjima naseljenim pripadnicima nacionalnih manjina" za 2023. godinu se navodi da su Korisnici sredstava obrti, trgovačka društva i zadruge, koji su u većinskom privatnom vlasništvu osoba koje su pripadnici nacionalne manjine ili zapošljavaju osobe koje su pripadnici nacionalne manjine, osim onih kojima je pretežita djelatnost iz Područja A - Poljoprivreda, šumarstvo i ribarstvo.  S obzirom na navedeno, da li je prihvatljiv korisnik koji je prema NKD registriran kao obrt, pomoćne usluge u šumarstvu - 0240? | Kao što je vidljivo iz Nacionalne klasifikacije djelatnosti NKD 2007., razred 02.40 Pomoćne usluge u šumarstvu dio je područja A - Poljoprivreda, šumarstvo i ribarstvo, slijedom čega isto nije prihvatljivo za financiranje sredstvima Programa "Razvoj malog i srednjeg poduzetništva i obrta na područjima naseljenim pripadnicima nacionalnih manjina". |
| 42. | U programu na 9.stranici stoji koja je obvezna dokumentacija, a na istoj se ne navodi da je potrebno priložiti godišnje financijsko izvješće .  Na 11. stranici stoji da je godišnje financijsko izvješće predano u Fini, pa mi iz toga proizlazi da i to provjeravate, odnosno da to nije obvezna dokumentacija već da je predano u fini. Da li ispravno tumačim? | Za Podnositelja prijave nije potrebno priložiti GFI za 2022. godinu jer Ministarstvo pribavlja isti uvidom u registre FINA-e.  Međutim, u slučaju povezanih subjekata s Podnositeljem prijave izvan Republike Hrvatske, Prijavi je potrebno priložiti konsolidirano izvješće ili Godišnja financijska izvješća i druge jednako valjane dokumente za 2022. godinu iz kojih su razvidni podaci o broju zaposlenih, ukupnim prihodima i ukupnoj aktivi (potreban prijevod traženih podataka na hrvatski jezik). |
| 43. | Molim informaciju je li kroz program „Razvoj malog i srednjeg poduzetništva i obrta na područjima naseljenim pripadnicima nacionalnih manjina“ ZA 2023. godinu certificiranje novog proizvoda po EU normi prihvatljiv trošak? | Navedeno može biti prihvatljiv trošak, a ovisno o djelatnosti podnositelja, aktivnosti opisanih u Prijavnom obrascu te cjelokupnoj podnesenoj prijavi.  Skrećemo pozornost da bez uvida u kompletnu podnesenu prijavu i popratnu dokumentaciju ne možemo dati prethodno mišljenje u svezi s prihvatljivošću podnositelja prijave ili određenih aktivnosti i konkretnih troškova te ne možemo prejudicirati ishod pojedinih faza postupka dodjele potpore. |
| 44. | Kao pripadnih nacionalne manjine, u vlasnistvu sam točno 50% poduzeća, ali sam ujedno i zaposlen na neodređeno od samog osnivanja poduzeća. Trenutno su, osim nas dvojice osnivača, još dvoje zaposlenih, ali sam samo ja pripadnik nacionalne manjine. Da li sam valjan kandidat za ovaj program? | Korisnici bespovratnih sredstava temeljem Programa "Razvoj malog i srednjeg poduzetništva i obrta na područjima naseljenim pripadnicima nacionalnih manjina" mogu biti mikro, mala i srednja poduzeća koja su u većinskom privatnom vlasništvu osoba koje su pripadnici nacionalne manjine (više od 50%), ili koji u trenutku objave Programa zapošljavaju osobe koje su pripadnici nacionalne manjine, pri čemu nije definiran uvjet o minimalnom broju/postotku zaposlenih osoba koje su pripadnici nacionalne manjine kao uvjet prihvatljivosti te je dovoljan jedan zaposlenik pripadnik nacionalne manjine. |
| 45. | Molim Vas informaciju, da li korisnici potpore iz 2022. godine, a koji su namjenski utrošili i opravdali dodijeljena sredstva, mogu podnijeti zahtjev i ove godine, odnosno mogu li i ove godine biti korisnici potpore? | Prijavu za potporu kroz Program "Razvoj malog i srednjeg poduzetništva i obrta na područjima naseljenim pripadnicima nacionalnih manjina" za 2023. godinu mogu podnijeti i podnositelji koji su prethodno bili korisnici potpore Ministarstva ukoliko do dana objave Otvorenog javnog poziva za ovaj Program (29.12.2023. godine) imaju u cijelosti opravdane i namjenski iskorištene potpore male vrijednosti prethodno dodijeljene od strane Ministarstva, što podrazumijeva i korisnike potpore kroz Program "Razvoj malog i srednjeg poduzetništva i obrta na područjima naseljenim pripadnicima nacionalnih manjina" za 2022. godinu. |
| 46. | Ukoliko podnositelju prijave potpora bude odobrena, sklopi ugovor, realizira ulaganje npr. u 1 stroj, pošalje izvješće te isto bude odobreno, kakvu obavezu ima korisnik potpore vezano na zadržavanje stroja u vlasništvu korisnika potpore. Odnosno, ukoliko korisnik potpore u nekom trenutku odluči prodati stroj, do kada to ne smije učiniti obzirom da je za stroj dobio potporu?  Trgovačko društvo kao podnositelj prijave ima 1 povezanu osobu - paušalni obrt otvoren 12.11.2023.  Koje je dokumente navedene u točki 10.2. Dokumentacija za trgovačka društva i zadruge, podtočka 8) u ovoj situaciji potrebno dostaviti za povezanu osobu - paušalni obrt? Je li dovoljno za povezanu osobu dostaviti potvrdu nadležne Porezne uprave o nepostojanju duga s osnove javnih davanja? | Uz Program, Otvoreni javni poziv i obrasce za podnošenje prijave, na mrežnoj stranici Ministarstva objavljen je i nacrt Ugovora o dodjeli bespovratne potpore u kojem su navedene sve obveze korisnika. Tako je u članku 10. Ugovora navedeno sljedeće: „Potpisom ovog Ugovora Korisnik se obvezuje provesti aktivnosti za koje mu je odobrena bespovratna potpora u roku od 6 mjeseci (180 dana) te izvršiti sve obveze iz ovog Ugovora. Ako je Korisnik kupio opremu iz odobrenih sredstava, istu je dužan zadržati najmanje tri godine te je mora voditi kao imovinu koja se amortizira. Ako je Korisnik odobrenim sredstvima sufinancirao izdatke za razvoj, iste je dužan knjigovodstveno voditi kao nematerijalnu imovinu.“  Nadalje, u navedenom slučaju povezanog subjekta, a s obzirom da je djelatnost pokrenuta u studenom 2023. godine, dovoljno je za isti priložiti potvrdu nadležne Porezne uprave o nepostojanju duga s osnove javnih davanja (elektronički zapis ili original, ne starije od 15 dana od dana podnošenja Prijave). |
| 47. | Podnositelj prijave ne može tražiti od svojih 20-tak zaposlenika da idu u Matični ured po potvrde jer to predstavlja zaposlenicima troškove i oni nemaju obavezu to uraditi za poslodavca. Ono što podnositelj prijave jedino može je, od strane Službe za opću upravu nadležne županije (temeljem čl.159. Zakona o općem upravnom postupku (NN 47/09, 110/21), a na zahtjev svakog pojedinačnog zaposlenika tj. tražitelja potvrde), dobiti za svakog pojedinačnog zaposlenike potvrdu da je upisan u Registar birača za područje konkretne općine, uz navođenje imena i prezimena, adrese, spola, datuma rođenja i pripadnosti nacionalnoj manjini. Da li bi takve potvrde bile prihvatljive prilikom administrativne provjere i bodovanja prijave? | Potvrde koje za svoje zaposlenike ishodi prijavitelj od strane Službe za opću upravu nadležne županije također mogu biti prihvatljive ukoliko sadrže sve potrebne podatke te je iz istih moguće nedvojbeno utvrditi pripadnost nacionalnoj manjini za svakog pojedinog zaposlenika. |
| 48. | Obrt sam otvorila 2021.godine, uz pomoć potpore HZZ-a za samozapošljavanje. Program je u potpunosti proveden, HZZ nije tražio kao uvjet popis dugotrajne imovine, nego smo kao dokaz provedbe prilagali PO-SD Obrazac. Pošto je obrt paušalni nisam dužna voditi popis dugotrajne imovine. Iz tablice mi nije jasno da li ovaj poziv na dostavu projektnih predloga zahtjeva uz PO-SD obrazac i popis dugotrajne imovine ili se na nas paušalce to ne odnosi? | Kao što je navedeno u točki 10.1. Dokumentacija za obrtnike, pod brojem 5) b., isti su prijavi, ukoliko su u sustavu paušalnog oporezivanja, dužni priložiti Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak u 2022. godini ili Rješenje kojim se utvrđuje iznos godišnjeg paušalnog dohotka, godišnji i mjesečni iznos paušalnog poreza na dohodak i prireza porezu na dohodak za 2022. godinu te pregled primitaka i izdataka i popis dugotrajne imovine za 2022. godinu (ukoliko je primjenjivo).  Nastavno tome, ako sukladno pozitivnim zakonskim propisima niste dužni voditi popis dugotrajne imovine, isti niste u obvezi priložiti prijavi, ali molimo da u prijavi istaknete navedeno. |
| 49. | Poduzeće je prihvatljivo na Natječaj prema vlasništvu u poduzeću (više od 50% u vlasništvu nacionalne manjine), ali također zapošljava više od 50% zaposlenih koji su nacionalne manjine.  Radi se o preko 100 zaposlenih pripadnika nacionalnih manjina, trebamo li za sve osobe dostaviti ispis iz registra birača? | U smislu ispunjavanja uvjeta prihvatljivosti, ukoliko je poduzeće u većinskom privatnom vlasništvu osobe koja je pripadnik nacionalne manjine, nije nužno dostavljati zapise iz Registra birača za zaposlenike pripadnike nacionalne manjine.  Međutim, ukoliko je udio zaposlenika osoba koje su pripadnici nacionalnim manjinama 50% i više od ukupnog broja zaposlenih, podnositelj prijave može ostvariti dodatnih 10% bodova (na ukupni br. bodova) u pod-kriteriju „Doprinos pozitivnim mjerama u korist pripadnika nacionalnih manjina“.  Dodatne bodova moguće je ostvariti samo ako je prijavi priložena dokumentacija iz koje će isto biti moguće utvrditi. Nastavno tome, ukoliko podnositelj prijavi ne priloži zapise iz Registra birača koji potvrđuju da je udio zaposlenika pripadnika nacionalnim manjinama 50% i više od ukupnog broja zaposlenika, neće moći ostvariti bodove iz pod-kriterija „Doprinos pozitivnim mjerama u korist pripadnika nacionalnih manjina“. |
| 50. | Ukoliko je obrtnik registrirao dodatnu djelatnost dana 31.01.2024. te za istu djelatnost želi podnijeti projektnu prijavu za dodjelu bespovratnih sredstava, s ciljem kupovine nove opreme, je li isto prihvatljivo prema Programu "Razvoj malog i srednjeg poduzetništva i obrta na područjima naseljenim pripadnicima nacionalnih manjina" za 2023. godinu? | Navedeno može biti prihvatljivo, a ovisno o djelatnosti podnositelja, aktivnosti opisanih u Prijavnom obrascu te cjelokupnoj podnesenoj prijavi i popratnoj dokumentaciji.  Skrećemo pozornost da bez uvida u kompletnu podnesenu prijavu i popratnu dokumentaciju ne možemo dati prethodno mišljenje u svezi s prihvatljivošću podnositelja prijave ili određenih aktivnosti i konkretnih troškova te ne možemo prejudicirati ishod pojedinih faza postupka dodjele potpore. |
| 51. | Zanima nas da li je dizalica tereta prihvatljivi trošak u Otvorenom javnom pozivu za Program "Razvoj malog i srednjeg poduzetništva i obrta na područjima naseljenim pripadnicima nacionalnih manjina" za 2023. godinu. | Navedeno može biti prihvatljivo, a ovisno o djelatnosti podnositelja, aktivnosti opisanih u Prijavnom obrascu te cjelokupnoj podnesenoj prijavi i popratnoj dokumentaciji. |
| 52. | Prijavljujemo se na natječaj „Razvoj malog i srednjeg poduzetništva i obrta na područjima naseljenim pripadnicima nacionalnih manjina“ za 2023. godinu. Ja sam vlasnica obrta i pripadnica nacionalne manjine što sam naznačila u dijelu Kategorija prema vlasniku. Međutim, zanima me da li također svoje podatke trebam navesti u rubrici Podaci o zaposlenim pripadnicima nacionalne manjine ili sebe kao vlasnicu iz toga izuzimam? | U opisanom slučaju, dovoljno je pripadnost vlasnika obrta nacionalnoj manjini naznačiti u dijelu Kategorija prema vlasniku. |
| 53. | Da li će se bodovi za kriterij “djelatnost” dodjeljivati za primarnu djelatnost društva ili za onu u koju se ulaže? | Bodovi za kriterij „Djelatnost“ dodjeljuju se sukladno pretežitoj registriranoj djelatnosti prema NKD 2007 u trenutku objave Programa. |
| 54. | Možete li nam pojasniti je li nabava opreme (ugradnja) za radno vozilo prihvatljiv trošak? Naime, radi se o trgovačkom društvu kojem je glavna djelatnost elektroinstalacijski radovi što se odnosi i na održavanje/popravak javne rasvjete. Kako tvrtka posjeduje radno vozilo (kamion) planirano je investiranje u ugradnju korpe za to radno vozilo, odnosno opremanje radnog vozila. Molim odgovor, je li ovaj trošak (ugradnja korpe za kamion za obavljanje elektroinstalacijskih radova) prihvatljiv? | Navedeno može biti prihvatljivo, a ovisno o djelatnosti podnositelja, aktivnosti opisanih u Prijavnom obrascu te cjelokupnoj podnesenoj prijavi i popratnoj dokumentaciji.  Skrećemo pozornost da bez uvida u kompletnu podnesenu prijavu i popratnu dokumentaciju ne možemo dati prethodno mišljenje u svezi s prihvatljivošću podnositelja prijave ili određenih aktivnosti i konkretnih troškova te ne možemo prejudicirati ishod pojedinih faza postupka dodjele potpore. |
| 55. | U Prijavnom obrascu, tabela Namjena bespovratnih sredstava, Aktivnosti (Skupine A i B) – da li unosimo maksimalni iznos potpore koji Poduzetnik može dobiti, ili unosimo iznos prihvatljivog troška koji premašuje dozvoljeni iznos potpore. Prijavitelj će vlastitim sredstvima pokriti razliku između dobivene potpore i iznosa ulaganja. | Molimo da se u tablicu Namjena bespovratnih sredstava upiše maksimalni iznos potpore koji je moguće ostvariti temeljem ovog Programa, te da se ujedno u Prijavnom obrascu, u dijelu koji se odnosi na opis aktivnosti i troškova, navede kako će Prijavitelj vlastitim sredstvima sufinancirati dio troškova odnosno aktivnosti. |
| 56. | Molim Vas tumačenje oko ovjerenih Ugovora o zakupu poslovnog prostora, naime za Ugovore je dovoljno da se isti predaju u Poreznu upravu bez ovjere kod JB kako bi bili evidentirani radi plaćanja poreza. Moje pitanje je da li je dovoljno dostaviti u dokumentaciji Ugovor ovjeren od strane Porezne uprave (zeleni pečat) ili još mora biti ovjeren i kod JB. | Ugovor o zakupu poslovnog prostora treba biti ovjeren kod javnog bilježnika ili iz istog treba biti vidljivo da je predan Poreznoj upravi.  Nastavno tome, ukoliko je iz predmetnog Ugovora o zakupu vidljivo da je ovjeren od strane Porezne uprave (vidljiv je zeleni pečat), isti nije potrebno ovjeravati i kod javnog bilježnika. |
| 57. | Sjedište firme poslodavca i tražioca sredstava je u Zagrebu a u Vukovaru se nalazi izdvojena jedinica-trgovina u kojoj je jedan trgovac- zaposlenica pripadnica nacionalne manjine.  Da li nas to kvalificira na temelju točke 7. Programa ili smatrate da nas ta činjenica diskvalificira iz natječaja | Točkom 7. Programa "Razvoj malog i srednjeg poduzetništva i obrta na područjima naseljenim pripadnicima nacionalnih manjina" za 2023. godinu kao jedan od uvjeta za podnošenje prijave propisano je sjedište podnositelja prijave na područjima jedinica lokalne samouprave koje ulaze u prve četiri skupine prema vrijednosti indeksa razvijenosti i s udjelom više od 5% u stanovništvu pripadnika nacionalnih manjina prema popisu stanovništva iz 2021. godine.  Nastavno tome, ukoliko sjedište podnositelja prijave nije na prihvatljivom području provedbe Programa, isti nije prihvatljiv podnositelj. |
| 58. | Da li je prihvatljiv trošak ponuda od strane HEP-a za zakup instalirane snage električne energije za pogon pilane? | Sukladno točki 8. Programa „Razvoj malog i srednjeg poduzetništva i obrta na područjima naseljenim pripadnicima nacionalnih manjina“ za 2023. godinu kojom su propisani prihvatljivi i neprihvatljivi troškovi, trošak koji navodite se smatra neprihvatljivim. |
| 59. | Jesu li prihvaljivi računi plaćeni gotovinom? | Računi plaćeni gotovinom mogu biti prihvatljivi ukoliko je na istima kao način plaćanja navedeno da su plaćeni novčanicama odnosno gotovinom. |
| 60. | Molim Vas za savjet , pošto obavljam privatnu praksu zubotehnički laboratorij, odobrenje za rad privatne prakse u djelatnosti zdravstva dobila sam od Ministarstva zdravstva i socijalne skrbi, i ne Ministarstvu gospodarstva , a s druge strane sam izjednačena s obrtom plaćanje doprinosa poreza i drugih davanja ...zanima me imam li pravo prijave na javni poziv od 29.12.2023. "Razvoj malog i srednjeg poduzetništva i obrta za područjima naseljenim pripadnicima manjina¨" za 2023 godinu. | Korisnici bespovratnih sredstava temeljem ovog Programa mogu biti isključivo obrti, trgovačka društva i zadruge. |
| 61. | Jedan od uvjeta prihvatljivosti je da prijavitelj ima prosječno jednog zaposlenog u prethodnoj poslovnoj godini, osim subjekata osnovanih u 2022. godini koji mogu imati prosječno manje od 1 zaposlenog (između 0 i 1).  Trgovačko društvo osnovano je 12.12.2022. godine te je FINA-i predalo Izjavu o neaktivnosti u 2022. godini s obzirom da nije bilo poslovno aktivno i u poslovnim knjigama na dan 31.12.2022. godine nije imalo evidentiranu imovinu ni obveze. Dakle, trgovačko društvo u 2022. godini nije imalo zaposlenih osoba. Smatra li se trgovačko društvo prihvatljivim prijaviteljem? | Kao što je navedeno u točki 7. Programa, uvjet za podnošenje prijave je prosječno jedna zaposlena osoba u prethodnoj poslovnoj godini (2022. godini), osim u slučaju subjekata osnovanih u 2022. godini koji mogu imati prosječno manje od 1 zaposlenog (između 0 i 1 zaposlenih).  Ukoliko trgovačko društvo u 2022. godini nije imalo zaposlenih osoba, nije ispunjen gore naveden uvjet za podnošenje prijave. |
| 62. | S obzirom da u programu piše da se neće prihvaćati Prijave onih Podnositelja koji su za istu namjenu i za iste aktivnosti dobili bespovratna sredstva male vrijednosti iz drugih programa u okviru nacionalnog proračuna i drugih javnih izvora, javnih fondova Europske unije i izvan Europske unije, zanima me da li se to odnosi na potpore za samozapošljavanje(od HZZ-a, Ministarstva hrvatskih branitelja), tj. da li mogu kupiti novu(različitu od prethodno kupljene) opremu za rad, iako su tim potporama također već kupovali neku opremu za rad? | Nabavka nove, dodatne opreme, ukoliko predstavlja novu aktivnost, može biti sufinancirana, a ovisno o djelatnosti podnositelja, aktivnosti opisanih u Prijavnom obrascu te cjelokupnoj podnesenoj prijavi i popratnoj dokumentaciji. |
| 63. | Molimo Vas povratnu informaciju je li prihvatljiva djelatnost 56.30 Djelatnosti pripreme i usluživanja pića (NKD 2007).  Ukoliko je, je li prihvatljivo ulaganje u nabavku stolova i stolica, rashladnih uređaja i ledomata? | Prijavitelji kojima je djelatnost 56.30 Djelatnosti pripreme i usluživanja pića nisu isključeni iz mogućnosti kandidiranja za potporu temeljem Programa „Razvoj malog i srednjeg poduzetništva i obrta na područjima naseljenim pripadnicima nacionalnih manjina“ za 2023. godinu.  Ujedno, točkom 8. Programa definirani su prihvatljivi i neprihvatljivi troškovi, pri čemu se troškovi prilagodbe, uređenja i poboljšanja poslovnog ili proizvodnog prostora smatraju prihvatljivima. Međutim, bez uvida u kompletnu podnesenu prijavu i popratnu dokumentaciju ne možemo dati prethodno mišljenje u svezi s prihvatljivošću konkretnih troškova. |
| 64. | Ukoliko je vlasnik obrta jedini koji obavlja djelatnost da li se u podacima o zaposlenicima navodi on i njegovi podaci?  Vlasnik obrta sam obavlja djelatnost i nema zaposlenih. | U dio Prijavnog obrasca koji se odnosi na podatke o zaposlenicima i zaposlenim pripadnicima nacionalne manjine nije potrebno upisivati podatke vlasnika obrta. |
| 65. | Prema kojem indeksu razvijenosti JSL će se rasporediti alokacija poziva, da li prema prijašnjoj Odluci ili novoj koja je stupila na snagu 2024.? | Prilikom provedbe Programa „Razvoj malog i srednjeg poduzetništva i obrta na područjima naseljenim pripadnicima nacionalnih manjina“ za 2023. godinu primjenjivat će se Odluka o razvrstavanju jedinica lokalne i područne (regionalne) samouprave prema stupnju razvijenosti („Narodne novine“, broj 132/2017). |